Държавен вестник, бр. 96, 2014 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  96
„значителен брой крайни потребители“ и 
„основно средство за приемане на радио- и 
телевизионни програми“.
Задължението по § 3, ал. 7 ПЗРЗЕС за 
преразглеждане на наложените задължения за 
задължителен пренос въвежда изискванията 
на чл. 31(1) от Директива 2002/22/ЕО. Съ­
гласно тази разпоредба държавите – членки 
на ЕС, могат да налагат разумни задължения 
за пренос на определени радио- и телевизи­
онни канали и допълващи ги услуги, особено 
услуги за достъп, целящи предоставяне на 
подходящ достъп за крайни ползватели с 
увреждания, върху попадащи под тяхната 
юрисдикция предприятия, които предоставят 
електронни съобщителни мрежи за разпрос­
транение на радио- или телевизионни канали 
на обществото, когато значителен брой крайни 
ползватели на такива мрежи ги използват 
като основно средство за получаване на 
радио- и телевизионни канали. С оглед на 
това КРС следва да прецени дали мрежите, 
посочени в § 3, ал. 1 ПЗРЗЕС, се използват 
от значителен брой крайни потребители като 
основно средство за приемане на радио- и 
телевизионни програми.
При приемане на решение по § 3, ал. 7 
ПЗРЗЕС комисията следва да установи дали 
всички критерии на чл. 31 от Директивата са 
изпълнени по отношение на задълженията, 
които са предмет на това решение:
• Задълженията се налагат само на тези 
мрежи, които се ползват от значителен брой 
крайни потребители, включително крайни 
потребители с увреждания, като основно 
средство за приемане на радио- и телевизион­
ни програми.
• Задълженията следва да са разумни, про­
порционални и прозрачни и равнопоставени.
• Задълженията се налагат само когато са 
необходими за постигането на цели от общ 
интерес, които следва да са ясно определени.
По отношение на последните две групи 
критерии КРС отчита, че законодателят е 
наложил задълженията за задължително 
разпространение на радио- и телевизионни 
програми с изрична законова разпоредба. 
Целите, които се преследват със законовата 
разпоредба, са в обществения интерес, кой­
то се изразява в осигуряване на достъп на 
гражданите до програмите на обществените 
радио- и телевизионни оператори, които са 
натоварени със задача в обществен интерес. 
Поради това, че преценката за съображени­
ята от обществен интерес е направена от 
законодателя, КРС следва да направи оценка 
единствено дали задълженията са обосно­
вани с оглед на това, че мрежите, за които 
са наложени задълженията, се използват от 
значителен брой крайни потребители като 
основно средство за получаване на радио- и 
телевизионни програми.
Анализ на състоянието и тенденциите на 
развитие на броя и структурата на абонатите 
на платена телевизия (кабелна, спътникова 
(сателитна) и IPTV) в България за периода 
2009 – 2013 г.
Анализът на състоянието и тенденциите на 
развитие на броя и структурата на абонатите 
на платена телевизия в България следва да 
се осъществи при отчитане влиянието на 
новонавлизащата платформа IP телевизия 
с цел постигане на пълнота на анализа, 
тъй като е възможно внедряването на нови 
технологии да повлияе върху предлагането 
и търсенето на абонатите на кабелни и са­
телитни мрежи. 
Към края на 2013 г. 1 742 455 крайни по­
требители (абонати) в България са използ­
вали платена телевизия, като 47,7 % от тях 
са абонати на кабелна телевизия, 44,0 % – на 
сателитна, и 8,3 % – на IPTV (фигура 1). За 
периода 2009 – 2013 г. е налице кумулативен 
прираст от 15,8 % в броя на абонатите на пла­
тена телевизия у нас, като за последните две 
години от разглеждания период се наблюдава 
устойчив ръст от 6,5 % на годишна база. 
Тенденцията на развитие при структурата 
на абонатите на платена телевизия за периода 
2009 – 2013 г. показва (фигура 1), че е налице 
силна междуплатформена конкуренция на 
пазара, като относителният дял на абонатите 
на кабелната телевизия в общия брой абонати 
на платена телевизия намалява от 79,5 % на 
47,7 % през посочения период, а относителният 
дял на абонатите на другите две платформи 
за разпространение нараства съответно от 
20,4 % на 44 % при сателитната телевизия и 
от 0,1 % до 8,3 % при IP телевизията. Видно 
от данните, независимо от значителния спад 
в броя абонати на кабелната телевизия, посо­
чената мрежа продължава да бъде най-често 
използваната платформа за разпространение 
на платена телевизия в страната към края 
на 2013 г.